Παραμονές Χριστουγέννων του 2015, οι μαθητές του 1ου Γυμνασίου είχαν την ευκαιρία να γνωρίσουν τη μεγάλη Ελληνίδα συγγραφέα και πεζογράφο Άλκη Ζέη, η οποία, ανταποκρινόμενη στην πρόσκληση των δύο φιλόλογων του σχολείου μας κ.Χρονά Μαρίας και Ζορμπά Αμαλίας που πραγματοποιούν Λέσχη Ανάγνωση, επισκέφτηκε το σχολείο μας. Οι μαθητές, αφού επεξεργάστηκαν το βιβλίο της συγγραφέως «Το καπλάνι της βιτρίνας» και έκαναν εργασίες, αναπτύσσοντας τις καλλιτεχνικές ικανότητες τους και τις γνώσεις τους, της εξέθεσαν τους προβληματισμούς και τα ερωτήματά τους. Η συγγραφέας με ακμαίο ύφος, απόλυτη οξυδέρκεια και περίσσια δόση χιούμορ απάντησε ακούραστα σε όλες τους τις ερωτήσεις, παρουσιάζοντας απλόχερα όλη της τη ζωή στους μικρούς «σπόρους» γνώσης. Η παρουσία της έγινε δεκτή με ενθουσιασμό από τα παιδιά και τις εκπαιδευτικούς. Μέσα από τις απορίες και τα ερωτήματα, των παιδιών κυρίως, έγινε μια μικρή, αλλά ενδιαφέρουσα συζήτηση, πράγμα που έκανε τους μαθητές ικανούς να «φέρουν» την άποψή τους για την συγγραφέα. Ήταν τιμή για το σχολείο μας η παρουσία της μαζί μας, αφού δεν μας μετέδωσε μόνο τις γνώσεις της, αλλά και την όρεξη και την αγάπη για το διάβασμα.

**Από τις μαθήτριες του Γ3: Κατσούλη Μαρίνα και Κυριοπούλου Αλεξάνδρα**